Tchvå Bayåd

Categoreye:Foclore del Walonreye
Categoreye:Foclore
Li Tchvå Bayåd u Tchvå Bayârd, c' est li tchvå do floriconte des cwate fis Aimon. C' est on bay, come di djusse. C' est on tchvå ki pout fé totès estchantêyès sacwès.

Si no provént del tchanson d' djesse des cwate fis Aimon kinoxhowe el France, el Beldjike (Walonreye et Flande), e l' Almagne, e l' Itåleye, ezès Bas Payis et minme e l' Inglutere.

Il åreut zouplé houte do Rotchî Bayåd a Dinant et li scoter.

C' est onk des adjeyants d' bwès del porcession di Termonde, Ate et Malene. Insi, il est waeranti come patrimwinne nén fizike pa l' UNESCO.

Li Tchvå Bayåd est lomé "Ros Beiaard" e flamind, "Bayard" e francès, Bayardo e-n itålyin.

E walon, li mot "bayåd" a divnou on cmon no avou bråmint des sinses, aprume po des usteyes po poirter des tchedjes.

 Dons madjikes 
Li tchvå Bayåd, c' est on tchvå madjike ki dvént co pus fel cwand il est pus tcherdjî.E. Pècheur "Li paskeye des cwate fis Aimon et do tchvå Bayåd", Li Rantoele l° 51, erî-såjhon 2009. 

I pout prinde li grandeur di ses atchvaleus. Insi, i serè pacô discrît avou ene foirt longue sicrene et des pates ossu coûtes k' ene robete.

 Sourdants & pî-notes